উল্টোদিকে ক্ষমতাসীনরাও খুব একটা স্বস্তিতে আছে বলে মনে হয় না। টানা দশ বছর রাষ্ট্রক্ষমতায় থাকার পর পুনরায় জয়ী হওয়া যেমন তাদের জন্য একটা বড় চ্যালেঞ্জ, তেমনি সে নির্বাচনকে অর্থবহ করে তোলাও তাদের বড় দায়। তারা এটা অন্তত উপলব্ধি করতে পারছেন যে, ২০১৪ সালের মতো আরেকটি নির্বাচন দেশে কিংবা বিদেশে কারো কাছেই গ্রহণযোগ্য হবে না। ফলে প্রধান প্রতিদ্বন্দ্বী বিএনপি নির্বাচনে আসুক তারাও সেটা চান। আর এ জন্যই আওয়ামী লীগের নেতাদের অত্যন্ত আস্থার সঙ্গে বলতে শোনা যায়, আগামী নির্বাচনে বিএনপি অংশ নেবে।